Studietur

**Hjem**Historie

**Studieturen** er en ekskursjon til forskjellige destinasjoner i både inn- og utland, som klassen har mulighet til å reise på hvert semester. "Det er en viktig del av fagene våre og som en del av det sosiale." "Studieturen er en viktig del av kurset og blir en felles faglig referanse gjennom resten av semesteret og studiet. Turen er også et viktig sosialt element og bidrar til å bygge opp fellesskapet blant studentene og lærerne."

"En studietur inneholder gjerne omvisninger i museer, utflukter til historiske severdigheter og besøk og workshops hos institutter og kontorer som jobber med design, arkitektur, landskapsarkitektur. Programmet kan også inneholde besøk på et produksjonsanlegg for designstudenter, mens arkitektstudentene studerer byggverk. Landskapsarkitektene blir kjent med landskapsrommet i den store skala utenfor byene, og annerledes byplanlegging og parkanlegg."

"Kostnadene for turene varierer og betales av studentene selv. Det er ikke obligatorisk å være med på en studietur. Studenter som av ulike grunner ikke har anledning til å være med får et alternativt opplegg."

"Når verden er tilbake til normalen, vil du hvert semester få mulighet til å reise på studietur. Turene går både til innland og utland. Det er en viktig del av fagene våre og som en del av det sosiale."

## Regelverk

"Studenter som skal reise på ekskursjon eller studietur må fylle ut og levere egenerklæringsskjema (Info om skjemaet). Studenter må ha egen reiseforsikring for å kunne delta på ekskursjon/studietur."

### Øvrige ansvarsområder for kontaktperson

"Kursansvarlig må sørge for å gi reiserute til studieadministrasjonen i god tid før avreise. Alle gruppereiser skal ha en ansvarlig turleder. Øvrig ansvarsområder er beskrevet (...) under:"

"**Instruks til faglig kontaktperson (lærer) ved gruppereiser**:

* Det skal oppnevnes en kontaktperson som gruppen forholder seg til. Studentene og studieadministrasjonen skal være informert om hvem dette er.
* Det er kontaktpersonens ansvar å påse at egenerklæringsskjema for alle deltakere på gruppereisen er levert.
* Alle studenter på gruppereise i regi av AHO må ha forsikring for å kunne reise.
* Kontaktpersonen skal orientere seg om nærmeste norske utenriksstasjon for reisemålet.
* Kontaktpersonen skal være tilgjengelig på en mobiltelefon som fungerer i det aktuelle området.
* Kontaktpersonen skal informere studieadministrasjonen om hvordan han/hun kan nåes under oppholdet.
* Kontaktpersonen skal ha registrert AHOs beredskapsnummer på sin telefon. Se beredskapsplan.
* Kontaktpersonen skal sørge for at lokale nødnummer er registrert på sin telefon. Last gjerne ned Sjømannskirkens nød-app for enkel tilgang til lokale nødnummer.
* Kontaktpersonen bør oppfordre alle norske deltakere på gruppereisen til å registrere seg på reiseregistrering.no
* Kontaktpersonen skal i god tid før avreise informere deltakerne om anbefalte vaksiner for området. Se Folkehelseinstituttet for informasjon."

## Historie

Etter korona har noen lærere begynt å bevege seg bort fra studieturene, og man må som student ta litt mer initiativ for å unngå at de avlyses helt.

## Referanseliste

1. ↑ AHO: Utforsk AHO, 2022
2. ↑ AHO: Studietur, 2022
3. ↑ AHO: Utforsk AHO, 2023
4. ↑ 4,0 4,1 AHO: Studiehverdag 7: Ekskursjoner/studieturer, 2022
5. ↑ AHO: Gruppereiser ansvar: Instruks til faglig kontaktperson ved gruppereiser, 2022